تورکیه و آذربایجان آراسیندا طیب و ساغلیق ساحه‌سینده امکداشلیغین اینکیشاف ائتدیریلمه‌سی حاقیندا پروتوکول ایمضالانیب.
تورکیه ساغلیق ناظیری محمت موذین اوغلو، بیرلشمیش میللت‌لر مدنیت‌لر اتفاقی 7. قلوبال فورومونا قاتیلماق اوچون گئتدیگی باکی‌دا، آذربایجان ساغلیق ناظیری اوکتای شیرلیئو ایله گؤروشدو.
موذین اوغلو، گله‌جک دؤورده قارشی‌لیق‌لی اونسیتین داها یاخشی حالا گتیریلمه‌سی و طیب تحصیلی ساحه‌سین‌دکی امکداشلیغین اینکیشاف ائتدیریلمه‌سی حالیندا، آذربایجان‌داکی طیب شاگیردلری‌نین یاخشی یئتیشمه‌سینه قاتقی تامین ائدیله‌جگینی ایفاده ائتدی.
ناظیر شیرلیئو ده تورک ساغلیق و طیب موسسیسه‌لری‌نین بو گونه قدر آذربایجانا بؤیوک قاتقی‌لار تامین ائتدیگینی، مین‌لرله آذربایجان‌لی شاگیردین تورکیه‌ده طیب تحصیلی آلدیغینی ایفاده ائتدی.
شیرلیئو، آذربایجان طیب اونیورسیته‌سینده ده تورک طیب تحصیلی پروقرامی‌نین حیاتا و تورک متخصص‌لرین بورادا تحصیل وئرمه‌سی‌نین بؤیوک قاتقی‌لار تامین ائده بیله‌جگینی قید ائتدی.
گؤروشمه سونراسیندا موذین اوغلو و شیرلیئو، ایکی اؤلکه آراسیندا طیب و ساغلیق ساحه‌سینده امکداشلیغین اینکیشاف ائتدیریلمه‌سی پروتوکولونا ایمضا آتدی.
پروتوکولدا، ایکی اؤلکه آراسیندا ساغلیق سیستم‌لری‌نین اویغون حالا گتیریلمه‌سی، ساغلیقدا کیفیت استانداردی و ساغلیق ایشچی‌لری‌نین تحصیلی کیمی بیر چوخ موضوعیا یئر وئریلدی.
موذین اوغلو، پروتوکول مراسیمینده ائتدیگی دانیشمادا، داغلیق قاراباغدا سون زامان‌لاردا یاشانان گرگین‌لیگه ده توخونا‌راق، چاتیشما‌لاردا شهید دوشن آذربایجان عسکرلری اوچون باش ساغلیغی دعا ائتدی.
ایشغال آلتین‌داکی تورپاق‌لارین ان قیسا زاماندا گئرچک صاحبینی تاپماسینی خواهیش ائتدیک‌لرینی سؤیله‌ین محمت موذین اوغلو، تورکیه اولا‌راق هر زامان آذربایجانین حاق‌لی دعاواسی‌نین یانیندا اولدوق‌لارینی وورغولادی.
